
Velkommen til den årlige generalforsamling her i Gistrupparkens Grundejerforening. 

På generalforsamlingen i 2025 løb vi ind i problemer, da ingen meldte sig til de to ledige poster i bestyrelsen. Vi måtte derfor gå “tiggergang” for at hverve nye. Heldigvis lykkes det at finde en ud af to. Jeg valgte, at tage en tørn mere og vi undgik at indkalde til ekstra ordinær generalforsamling.

Det er en uholdbar situation for os i bestyrelsen, da vi så er bundet på hænder og fødder. Den situation skal vi helst ikke ende i igen. Hvordan synes I det skal løses ? Alternativt må vi vælge en dyr løsning og betale os fra det, da vi ifølge vedtægterne SKAL have en bestyrelse. Vi håber I tænker over det og har læst vores brev vedlagt indkaldelsen.

På bestyrelsesmøde den 17. marts 2025 blev bestyrelsen konstitueret med:
Charlotte, nr. 42 som formand
Joachim, nr. 12, som næstformand
Simon, nr. 35, som kasserer
Solveig, nr. 32,  som sekretær, 
Jette, nr. 40, som menigt medlem

Igen i 2025 holdes vores grønne områder af Gartner og Co og snerydningen foretages af Lars Brøndum. 

Vi vil i det kommende år forsøger at få et tilbud fra bl.a. Gartner og Co til begge dele og i samme ombæring få de 3 stier (mellem nr. 16 og 18, nr. 24 og 26 samt nr. 30 og 32) med i aftalen om græsslåning og rydning af stien op mod Brugsen (mellem nr. 45 og 48). Dette for at stille grundejerne lige, da disse hører under Grundejerforeningen ifølge vores deklaration.  

I år holdt vi 2 årlige arbejdsdage - en om foråret i maj og en i sensommeren i september. Der blev lagt kræfter i, mens snakken gik - og ungerne legede. Inden vi næsten var startet, “skinnede” Gistrupparkens vendepladser ! Tak for det gode arbejde I lagde for. Vi sluttede med velfortjente sandwich, pølsehorn og øl / vand. 

 Dejligt, at vejret endnu engang var med os ! 

På en vist nok lidt regnfuld sensommerdag, lørdag den 30. august 2025 holdt vi sommerfest i Gistrupparken. Det skulle have været efter samme koncept, som tidligere, men kaffe og kage på Grønning B mv. men måtte flyttes til teltet grundet vejret. Det var nu også hyggeligt ! Om aftenen blev der grillet kød i carporten ved nr. 40 til buffeten med kartoffelsalat, salat og flutes. Det er en hyggelig tradition vi har her i Gistrupparken og det giver mulighed for at møde andre end naboen !

Jeg vil sige tak til “festudvalget” (Casper nr. 38, Mads nr. 37 og  Maria nr. 39) , for at få det op og stå - og ikke mindst til Mads, nr. 37, som lagde telt til.

Gistrupparken er stadig attraktiv for nye beboere og huse sættes til salg. I året 2025 kom der nye beboer i
nr. 34, Julie og Søren,
nr. 22, Nanna og Rolf, 
og nr. 33 Jeanne og Robert,

Endnu engang velkommen til jer og jeres børn. 

Til slut vil jeg takke bestyrelsen for et godt samarbejde i året med møder og afholdelse af bestyrelsesmiddag. 

Og ikke mindst tak til Solveig for din mangeårige indsats i bestyrelsen.

Gistrup den 3. februar 2025
Formand Charlotte Mønster, nr. 42





